b'\n_START_ARTICLE_\nKrupnikas\n_START_PARAGRAPH_\nKrupnikas \xe2\x80\x93 likeris, gaminamas i\xc5\xa1 medaus ir \xc5\xbeoleli\xc5\xb3. Kil\xc4\x99s Lietuvoje. Stiprumas 35-45\xc2\xa0% alkoholio.\n_START_SECTION_\nIstorija\n_START_PARAGRAPH_\nKrupnik\xc4\x85 suk\xc5\xabr\xc4\x97 1593 m. vienuoliai benediktinai, apgyvendinti Radvil\xc5\xb3 dvare Nesvy\xc5\xbeiuje. Likeris ilg\xc4\x85 laik\xc4\x85 buvo populiarus tik Lietuvoje, ta\xc4\x8diau XIX a. \xc4\x97m\xc4\x97 plisti Lenkijoje, o v\xc4\x97liau \xe2\x80\x93 ir kitose pasaulio \xc5\xa1alyse._NEWLINE_XX a. prad\xc5\xbeioje Krupnikas tapo populiariausiu Lietuvos likeriu, ma\xc5\xbedaug tuo pat metu nekokybi\xc5\xa1kos \xc5\xa1io g\xc4\x97rimo imitacijos prad\xc4\x97tos gaminti Lenkijoje. Po Antrojo pasaulinio karo Taryb\xc5\xb3 S\xc4\x85jungai okupavus Lietuv\xc4\x85, dauguma krupnik\xc4\x85 gaminusi\xc5\xb3 gamykl\xc5\xb3 buvo u\xc5\xbedarytos, likusios prarado galimybes gauti kokybi\xc5\xa1kas \xc5\xbealiavas. Tuo metu jis dideliais kiekiais buvo gaminamas Lenkijoje, kur labai i\xc5\xa1populiar\xc4\x97jo, tod\xc4\x97l dabar kartais net laikomas lenki\xc5\xa1ku g\xc4\x97rimu.\n_START_SECTION_\nGamyba\n_START_PARAGRAPH_\n\xc5\xa0iuolaikin\xc4\x97s krupniko recept\xc5\xabros skiriasi nuo senovini\xc5\xb3, kuriose buvo naudota kelios de\xc5\xa1imtys skirting\xc5\xb3 \xc5\xbeoleli\xc5\xb3. Vietoje medaus neretai naudojami pakaitalai._NEWLINE_XIX a. pabaigoje, ypa\xc4\x8d, Tarpukario laikotarpiu buvo sukurta daug nauj\xc5\xb3 krupniko recept\xc5\xabr\xc5\xb3. Visoms joms b\xc5\xabdingas didelis medaus kiekis bei specifinis gamybos b\xc5\xabdas: i\xc5\xa1 stiprios degtin\xc4\x97s gaminamas \xc5\xbeoleli\xc5\xb3 antpilas, kuris i\xc5\xa1laikomas (neretai \xe2\x80\x93 \xc4\x85\xc5\xbeuolin\xc4\x97se statin\xc4\x97se), paskui mai\xc5\xa1omas su medumi, nuko\xc5\xa1iamas ir v\xc4\x97l kur\xc4\xaf laik\xc4\x85 brandinamas._NEWLINE_Vien\xc4\x85 geresni\xc5\xb3 krupnik\xc5\xb3 gamina Stumbro gamykla. G\xc4\x97rimas neretai gaminamas namuose, ypa\xc4\x8d apie Kaun\xc4\x85, savit\xc4\x85, daug prieskoni\xc5\xb3 ir ma\xc5\xbeiau medaus turint\xc4\xaf krupnik\xc4\x85 gamina Lietuvos karaimai.\n_START_SECTION_\nVartojimas\n_START_PARAGRAPH_\nKrupnikas geriamas i\xc5\xa1 ma\xc5\xbe\xc5\xb3 taureli\xc5\xb3, pa\xc5\xa1ildytas iki 50\xc2\xb0 temperat\xc5\xabros. Pasaulyje tik du likeriai - Krupnikas ir Sambuka likeris, yra geriami kar\xc5\xa1ti._NEWLINE_Krupnikas geriamas prie juodos kavos su pyragai\xc4\x8diais.'